ปชป.แจกหน้ากากผ้า 5 แสนชิ้น ช่วยปชช.ทั่วประเทศ สู้เชื้อโควิด-19 
ปชป.ร่วมกับมูลนิธิ ม.ร.ว.เสนีย์ ปราโมช แจกหน้ากากผ้า 5 แสนชิ้น ให้พี่น้องประชาชนทั่วประเทศ พร้อมร่วมสนับสนุนการทำงานร่วมกับเจ้าหน้าที่รัฐ สู้โควิด-19วันที่ 17 เม.ย. นายราเมศ รัตนะเชวง โฆษกพรรคประชาธิปัตย์ กล่าวว่า พรรคประชาธิปัตย์ ร่วมกับมูลนิธิ ม.ร.ว.เสนีย์ ปราโมช จัดทำหน้ากากอนามัยแบบผ้า สามารถซักได้ จำนวน 500000 ชิ้น เพื่อแจกให้กับพี่น้องประชาชนแบ่งปันกันทั่วทั้งประเทศ ผ่าน ส.ส. อดีต ส.ส. อดีตผู้สมัคร ส.ส. สาขาพรรค ตัวแทนพรรคประจำจังหวัด ในทุกจังหวัด ขณะนี้คนไทยทุกคนต้องช่วยกันคนละไม้ละมือ เพื่อให้ผ่านสถานการณ์ช่วงนี้ไปให้ได้ ในส่วนของพรรคฯ ขณะนี้บุคลากรทั้งหมดได้ลงพื้นที่เพื่อช่วยเหลือพี่น้องประชาชนอย่างเต็มที่ มีทั้งร่วมกันผลิตหน้ากากผ้า การฉีดพ่นน้ำยาในการฆ่าเชื้อ การแจกเจลล้างมือ ร่วมสนับสนุนการทำงานของเจ้าหน้าที่รัฐในทุกภาคส่วน ไม่ว่าจะเป็นบุคลากรทางสาธารณสุข รวมถึงจุดคัดกรองต่างๆ ร่วมทุกข์ร่วมสุขเป็นขวัญกำลังใจให้กับเจ้าหน้าที่ของรัฐและพี่น้องประชาชนในทุกพื้นที่ ทั้งนี้ ขอเป็นกำลังใจให้รัฐบาลและเจ้าหน้าที่ของรัฐทุกคนที่ได้ปฏิบัติหน้าที่ด้วยความเหน็ดเหนื่อย ทุ่มเท ให้ทุกท่านทราบว่าประชาชนเป็นกำลังใจให้ทุกท่านเสมอ.
ปชป.ร่วมกับมูลนิธิ ม.ร.ว.เสนีย์ ปราโมช แจกหน้ากากผ้า 5 แสนชิ้น ให้พี่น้องประชาชนทั่วประเทศ พร้อมร่วมสนับสนุนการทำงานร่วมกับเจ้าหน้าที่รัฐ สู้โควิด-19 
โควิด-19,ไวรัสโคโรน่า,ไวรัสโคโรนา,แจกหน้ากากผ้า,ราเมศ รัตนะเชวง,ประชาธิปัตย์,มูลนิธิ ม.ร.ว.เสนีย์,ข่าวทั่วไป